Diari Oficial de la Generalitat Valenciana


Sumari del DOGV 6861, del 13-09-2012 (2012/8368)

RESOLUCIÓ de 7 de setembre de 2012, del conseller de Governació, per la qual es concedixen subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2012, i s'adopten altres decisions en el marc de l'Orde 17/2011, de 26 de desembre, de la Conselleria de Governació, de convocatòria de subvencions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6861

Data del DOGV
:   13-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8368


Data del document
:   07-09-2012

Organisme emissor
:   Conselleria de Governació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 7 de setembre de 2012, del conseller de Governació, per la qual es concedixen subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2012, i s'adopten altres decisions en el marc de l'Orde 17/2011, de 26 de desembre, de la Conselleria de Governació, de convocatòria de subvencions. [2012/8368]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de l'Orde 17/2011, de 26 de desembre, de la Conselleria de Governació, de convocatòria de subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2012, es resol la dita convocatòria basant-se en els següents  
  
Antecedents de fet  
  
Primer. Mitjançant l'Orde de 17/2011, de 26 de desembre, de la Conselleria de Governació, publicada en el Diari Oficial de la Comunitat Valenciana número 6682, de 30 de desembre de 2011, es van convocar i regular les subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2012.  
Segon. De conformitat amb l'apartat 3 de la base tercera de la convocatòria, el termini de presentació de sol·licituds era de 20 dies hàbils, comptadors des de l'endemà de la seua publicació, per la qual cosa va finalitzar el 24 de gener de 2012.  
Tercer. S'han presentat dos-centes noranta-dos (292) sol·licituds per part de diferents corporacions locals i entitats sense ànim de lucre de la Comunitat Valenciana.  
Quart. Vistes les sol·licituds presentades, i després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, i també les que havien de ser objecte de requeriment per a millorar o esmenar-les i, si era el cas, acompanyar-se de la documentació preceptiva.   
Respecte de les sol·licituds que no havien de ser admeses a tràmit, es va concedir a les entitats sol·licitants tràmit d'audiència, perquè formularen totes les al·legacions que estimaren oportunes i aportaren els documents que consideraren convenient, tot això com a pas previ a la proposta de resolució d'inadmissió a tràmit de la sol·licitud.  
D'altra banda, en els requeriments d'esmena i millora de la sol·licitud efectuats es va advertir expressament que, si la falta no s'esmenava o no es presentava tota la documentació exigida, es consideraria que la interessada havia desistit de la seua petició.  
Quint. La indicada Orde 17/2011, de 26 de desembre, de la Conselleria de Governació, va ser tramitada de conformitat amb el que establixen l'Orde de 26 de setembre de 1994, de la Conselleria d'Economia i Hisenda, que regula la tramitació anticipada d'expedients de gasto, i l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i el finançament de les dites subvencions queda condicionat a l'aprovació dels crèdits corresponents.   
  
Per això, després d'aprovar-se i de publicar-se la Llei 10/2011, de 27 de desembre, de Pressupostos de la Generalitat per a l'exercici 2012, en compliment del que preveu l'esmentada orde de convocatòria de subvencions, i de conformitat amb el que disposa l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, el conseller de Governació, amb data 27 de febrer de 2012, va dictar la resolució per la qual es dóna publicitat als crèdits que han de finançar les subvencions que es concedisquen en el marc d'esta convocatòria.  
  
Sext. Finalitzat el termini que es va atorgar a diverses entitats sol·licitants per a atendre el requeriment prèviament efectuat i per als tràmits d'audiència que es van concedir, la comissió avaluadora prevista en la base sexta de la convocatòria, es va reunir el dia 6 de setembre de 2012, d'acord amb el que disposa per als òrgans col·legiats el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), als efectes d'avaluar el conjunt de la documentació que es troba en els expedients i elevar la proposta motivada de resolució.  
  
En l'esmentada reunió de la comissió avaluadora es van exposar les pautes generals per a formular la proposta i els criteris seguits per a fer la corresponent baremació i la proposició d'assignació de quantitats econòmiques en funció de la puntuació obtinguda, que va ser aprovada per unanimitat dels assistents, cosa que consta en l'acta de la sessió en què s'efectua la proposta motivada de la resolució.  
  
La proposta motivada de resolució s'ha formulat de conformitat amb el que determina la base octava de la convocatòria, en els mateixos termes que figuren en la part dispositiva de la present resolució.  
  
  
Fonaments de dret  
  
I. Segons el que disposen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la dita llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, el conseller de Governació és l'òrgan competent per a resoldre els expedients tramitats a l'empara de la indicada Orde 17/2011, de 26 de desembre, de la Conselleria de Governació, de convocatòria de subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2012.  
  
II. Per a la concessió i pagament de subvencions es farà el que disposen l'esmentada Llei 38/2003, de 17 de novembre, General de Subvencions, el reglament que la desplega i el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i també les bases reguladores de la convocatòria.  
  
III. Totes les sol·licituds de subvenció formulades, excepte quatre, es van presentar dins del termini que establix l'apartat 3 de la base tercera de la convocatòria, i els expedients incoats s'han tramitat de conformitat amb el que establix la base quinta.  
IV. La base primera de la convocatòria, respecte de l'objecte de la convocatòria, determina:  
«La present convocatòria té com a objecte la concessió de subvencions destinades a les escoles de música que impartixen ensenyances que no conduïxen a l'obtenció de títols amb validesa acadèmica o professional, inscrites en el Registre de Centres Docents de la Comunitat Valenciana, de titularitat de les corporacions locals o d'entitats privades sense ànim de lucre, a fi de contribuir al finançament parcial dels gastos derivats de la contractació i de l'alta en la Seguretat Social del personal docent de les escoles de música, i també dels gastos del personal no docent o d'altres gastos corrents de les dites escoles durant l'exercici 2012.  
Estes subvencions es concediran pel procediment de concurrència i prorrateig, d'acord amb l'article 22 de la Llei 38/2003, de 17 de novembre, General de Subvencions».  
V. La base segona de l'Orde 17/2011, de 26 de desembre, establix els requisits que han de reunir les corporacions locals i les entitats privades sense ànim de lucre de la Comunitat Valenciana, que siguen titulars d'escoles de música, per a accedir a les subvencions convocades.  
  
VI. Respecte del termini de presentació de les sol·licituds, la base tercera, apartat 3 de la convocatòria determina:  
«El termini de presentació de les sol·licituds serà de 20 dies hàbils comptadors des de l'endemà de la publicació de la present orde en el Diari Oficial de la Comunitat Valenciana. L'incompliment del mencionat termini determinarà l'exclusió de la convocatòria.  
VII. L'Orde 17/2011, de 26 de desembre, de la Conselleria de Governació, en la bases sexta i sèptima, preveu que correspondrà a la comissió avaluadora l'examen i la valoració de les sol·licituds presentades i la proposta d'assignació de l'import de les subvencions, tenint en compte les bases de la convocatòria i els criteris fixats en la base sèptima.  
I, en la base octava de la convocatòria, es disposa que la comissió avaluadora elevarà proposta motivada de resolució al conseller de Governació.  
VIII. En este sentit, la base novena de la convocatòria de referència establix el següent:  
«1. Vista la proposta motivada de resolució formulada per la comissió avaluadora, el conseller de Governació dictarà la resolució que procedisca.  
2. El conseller de Governació, a proposta de la comissió de valoració, podrà declarar deserta, totalment o parcialment, l'adjudicació de les subvencions convocades.  
3. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.   
4. Contra les resolucions, expresses o presumptes, del procediment de concessió de les subvencions, que posen fi a la via administrativa:  
a) Les corporacions locals interessades podran efectuar el requeriment que preveu l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la posterior impugnació davant de l'orde jurisdiccional contenciós administratiu en la forma, terminis i condicions que la dita norma determina.  
b) Les entitats privades titulars de les escoles de música interessades podran interposar potestativament recurs de reposició, en el termini d'un mes, davant del conseller de Governació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, Reguladora de la Jurisdicció Contenciosa Administrativa.  
No obstant el que assenyalen els apartats a) i b) anteriors, les persones interessades poden interposar qualsevol altre recurs que estimen pertinent».  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris citats i la resta de pertinent aplicació, resolc:  
  
Primer  
No admetre a tràmit les sol·licituds formulades per les entitats relacionades en l'annex I, per haver presentat les seues sol·licituds fora del termini establit en la base tercera, apartat 3 de la convocatòria.  
  
Segon  
Concedir, en el marc de l'Orde 17/2011, de 26 de desembre, de la Conselleria de Governació, i amb càrrec a la línia T1576000, inclosa en el programa 221.20 dels Pressupostos de la Generalitat per a l'exercici 2012, les subvencions que apareixen en l'annex II, destinades a escoles de música dependents de les corporacions locals i de les entitats privades sense ànim de lucre de la Comunitat Valenciana, que figuren en eixe mateix annex com a beneficiàries  
Contra la present resolució, que posa fi a la via administrativa:  
a) Les corporacions locals interessades podran efectuar el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la posterior impugnació davant de l'orde jurisdiccional contenciós administratiu en la forma, els terminis i les condicions que la dita norma determina.  
b) Les entitats privades titulars de les escoles de música interessades podran interposar potestativament recurs de reposició, en el termini d'un mes, davant del conseller de Governació, d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
ANNEX I/ANEXO I  
  
SOL·LICITUDS NO ADMESES A TRÀMIT/SOLICITUDES NO ADMITIDAS A TRÁMITE  
  
  
  
  
  
  
ANNEX II / ANEXO II  
  
ENTITATS BENEFICIÀRIES / ENTIDADES BENEFICIARIAS  
  
  
PROVÍNCIA D'ALACANT/Provincia de Alicante  
  
No obstant el que assenyalen els apartats a) i b) anteriors, les persones interessades poden interposar qualsevol altre recurs que estimen pertinent.  
  
València, 7 de setembre de 2012.- El conseller de governació: Serafín Castellano Gómez.  
  
  
  
  
PROVÍNCIA DE CASTELLÓ / Provincia de castellón  
  
  
  
  
  
  
  
  
  
  
  
PROVÍNCIA DE VALÈNCIA / Provincia de valencia  
  
  
